b'\n_START_ARTICLE_\nBj\xc3\xb8rn\xc3\xb8ya (Troms\xc3\xb8)\n_START_SECTION_\nHistorie\n_START_PARAGRAPH_\nAllerede i 1522 nevnes Bj\xc3\xb8rn\xc3\xb8y i \xc2\xabNorsk Regnskap for Jordeb\xc3\xb8ker\xc2\xbb. I 1567 hadde g\xc3\xa5rden 4 oppsittere. S\xc3\xa5 har det bodd folk der i over 400 \xc3\xa5r. Det er 2 plasser p\xc3\xa5 \xc3\xb8ya som har bebyggelse. Den ene heter Bj\xc3\xb8rn\xc3\xb8yg\xc3\xa5rd og den andre heter Gammelg\xc3\xa5rd og ligger p\xc3\xa5 \xc3\xb8yas nordside. Som rorv\xc3\xa6r er \xc3\xb8ya av yngre dato. \xc3\x85r 1900 ble det oppf\xc3\xb8rt hus for \xc3\xa5 kj\xc3\xb8pe fisk og for \xc3\xa5 drive handel, samt noen rorbuer._NEWLINE_Fra begynnelsen var det lite plass og veldig v\xc3\xa6rutsatt for \xc3\xa5 legge b\xc3\xa5ter der ute. Men s\xc3\xa5, etter flere \xc3\xa5rs hard jobbing, fikk man laget en molo som gjorde at det ble plass for 7-8 mindre b\xc3\xa5ter, med stram fort\xc3\xb8yning. Det var ganske mange g\xc3\xa5rder p\xc3\xa5 Bj\xc3\xb8rn\xc3\xb8ya. \xc3\x85r 1900 var det 60 personer p\xc3\xa5 \xc3\xb8ya. P\xc3\xa5 Gammelg\xc3\xa5rd var det 4 hus og p\xc3\xa5 Bj\xc3\xb8rn\xc3\xb8yg\xc3\xa5rd var det 2 hus. S\xc3\xa5 var det post, butikk og fiskebruk p\xc3\xa5 \xc3\xb8ya._NEWLINE_Gammelg\xc3\xa5rd var fiskev\xc3\xa6r til ut p\xc3\xa5 1970-tallet. I 2017 er \xc3\xb8ya for lengst fraflyttet, men flere av husene brukes fortsatt som hytter.'